CONSILIUL LOCAL AL MUNICIPIULUI


   S I G H I Ş O A R A

H O T Ă R Â R E A   NR. 214

                    din 22 decembrie 2011

privind stabilirea tarifelor de bază lunare pe mp. pentru spaţiile cu altă

destinaţie decât locuinţe şi terenurile aferente acestora, care aparţin

domeniului public şi privat al municipiului

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de stabilire a tarifelor de bază lunare pe mp. pentru spaţiile cu altă destinaţie decât locuinţe şi terenurile aferente acestora, care aparţin domeniului public şi privat al municipiului;

Având în vedere prevederile Hotărârii Consiliului Local nr. 233/21.12.2010 prin care s-au stabilit la nivelul anului 2011 tarifele de bază lunare pentru spaţiile cu altă destinaţie decât locuinţă şi terenurile aferente acestora care aparţin domeniului public şi privat al municipiului;

       
 Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune actualizarea cu indicele de inflaţie a tarifelor de bază lunare pe mp. pentru spaţiile cu altă destinaţie decât locuinţă şi terenurile aferente acestora, care aparţin domeniului public şi privat al municipiului, aprobate prin Hotărârea Consiliului Local nr. 233/21.12.2010, în acest sens, fiind îndeplinite prevederile legale;


Având în vedere avizele favorabile ale tuturor comisiilor pe domenii de specialitate;

      În baza art. 36 (2) lit. „b” şi „c”, (4) lit. „c”, (5) lit. ,,a’’ şi „b” şi (9), art . 45 (3), art. 115 (1) lit. ,,b’’ şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:

 
Art.1. Pentru anul 2012 pentru spaţiile cu altă destinaţie decât locuinţă şi terenurile aferente acestora, ce aparţin domeniului public şi privat al municipiului, tarifele de bază lunare pe mp. sunt cele stabilite în anexa nr. 1, care face parte integrantă din prezenta.

Art.2. Tarifele de la activitatea de bază se aplică şi pentru spaţiile care deservesc activităţi ca de exemplu: depozitele de marfă, subsolurile şi pivniţele amenajate special pentru depozite, grupurile sanitare, dependinţele, holurile, debaralele şi alte asemenea spaţii, cu altă destinaţie decât locuinţă.

Art.3. Schimbarea profilului de activitate, subînchirierea sau modificarea structurii construite a spaţiilor închiriate, se poate face numai cu acordul proprietarului şi respectării legislaţiei în vigoare. 

Chiria urmează a se modifica în funcţie de schimbările intervenite.

Art.4. Spaţiile în care îşi desfăşoară activitatea persoanele cu handicap, invalizii de război, veteranii de război, văduvele de război, care beneficiază de pensie de urmaş, luptătorii în Revoluţia din Decembrie 1989, deţinuţii politici şi asociaţiile cu scop caritabil sau de apărare a drepturilor omului, vor beneficia de o reducere de 50% din cuantumul chiriei.

Art.5. Chiria se recalculează semestrial, în funcţie de creşterea indicelui de inflaţie. 

Art.6. Cu ducerea la îndeplinire a prevederilor prezentei se încredinţează Primarul municipiului, aparatul de specialitate al acestuia şi S.C. Apă Termic Transport S.A. 

Daniela Muşunoi










Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia administrarea patrimoniului ;

1 ex. S.C. ATT S.A. ;

1 ex. Arhitect şef

11 ex.CB/FM

